আগে আল ফারুক একাডেমী নামে আলিয়া মাদরাসার আদলে অষ্টম শ্রেণি পর্যন্ত একটি প্রতিষ্ঠান ও একটি হিফয খানা চালু ছিলো
এই প্রতিষ্ঠানের শিশু ও কেজি শ্রেণিতে বিভিন্ন কিন্ডার গার্টেনের জন্য রচিত অপেক্ষাকৃত ভালো বই পড়ানো হতো
ইতঃপূর্বে প্রতিষ্ঠানটি দাখিল বা দশম শ্রেণি পর্যন্ত ছিলো এবং আলিয়া ও সাধারণ শিক্ষায় শিক্ষিত লোকদের দ্বারা পাঠদান করানো হতো
তিনি যখন দেখলেন আলিয়া মাদরাসার পাঠ্যক্রম অনুযায়ী ছেলেদের মধ্যে ধর্মীয় জ্ঞানের যোগ্যতা তৈরি হচ্ছে না এছাড়াও আনুষঙ্গিক নানা কারণে ছাত্রছাত্রীদের মাঝে ধর্মীয় সচেতনতা ও ধার্মিকতার অভাবও প্রকট তখন তার ব্যক্তিগত অভিজ্ঞতা ঘনিষ্ঠ বন্ধু ও ইসলামের কাজে সহযোগী শামসুল আরেফিনের পরামর্শে উক্ত প্রতিষ্ঠানের পরিবর্তে কওমী মাদরাসা কেন্দ্রিক শিক্ষাব্যবস্থা চালু করেন
হিফজ বিভাগসহ সকল বিভাগে কওমী ধারার উলামাকে সম্পৃক্ত করেন
পরবর্তীতে হিজরী শাওয়াল থেকে তিনি কিতাব বিভাগ চালু করেন
এছাড়াও এলাকার শিশুদের ইসলামের মৌলিক শিক্ষায় শিক্ষিত করার লক্ষ্যে প্রাইমারী শিক্ষার ক্ষেত্রে কিন্ডার গার্টেন বাদ দিয়ে জানুয়ারী থেকে যোগ্য শিক্ষকদের তত্ত্বাবধানে হাটহাজারী নূরানী বোর্ডের অধীনে চার বছর মেয়াদী আবাসিকঅনাবাসিক নূরানী মক্তব প্রতিষ্ঠা করেন
এছাড়াও তিনি ঝিানাইদহ জেলার হরিশঙ্করপুর ইউনিয়নের ভোজঘাট গ্রামে ও চুয়াডাঙ্গা জেলার পদ্মবিলা ইউনিয়নের সুবদিয়া গ্রামে মারকাযুস সুন্নাহ নামে দুটি নূরানী মক্তব পরিচালনা করতেন
ঝিনাইদহ জেলায় তেমন কোনো কওমী মাদরাসা নেই সহশিক্ষাযুক্ত কিছু আলিয়া মাদরাসা আছে তবে বর্তমানে ঝিনাইদহ শহরে কিছু মক্তব ও হিফয খানা গড়ে উঠেছে তিনি এসকল মাদরাসার সাথে সহযোগিতার সম্পর্ক রাখতেন
এ সকল মাদরাসার অনুষ্ঠানে উপস্থিত লোকদের মাঝে খুব জোরালোভাবে প্রচলিত শিক্ষার বিপরীতে ইসলামী শিক্ষার্জনের অপরিহার্যতার বিষয়ে যৌক্তিক ও তথ্যপূর্ণ আলোচনা করতেন
ঝিনাইদহ এলাকায় ইসলামী জ্ঞানে অভিজ্ঞ এবং তাকওয়া আখলাক আদব ও সমাজ সচেতন নারী তৈরি করার লক্ষ্যে হিজরীতে পর্যায়ক্রমে সম্পূর্ণ পৃথক ব্যবস্থাপনায় বালিকা হিফজ বিভাগ ও কিতাব বিভাগ প্রতিষ্ঠা করেন
প্রতি ইংরেজি মাসের প্রথম শুক্রবার আসসুন্নাহ জামে মসজিদে মাসিক মাহফিলের আয়োজন করতেন
উক্ত মাহফিলে তিনি নিজেই মাগরিব থেকে এশা পর্যন্ত আলোচনা করতেন এবং এশার নামাযের পর মানুষের বিভিন্ন প্রশ্নের উত্তর দিতেন
উক্ত মসজিদের নীচ তলায় মাহফিলের আয়োজন করা হতো আর দ্বিতীয় তলায় মহিলাদের জন্য পৃথকভাবে বসে ওয়াজ শোনার ব্যবস্থা থাকত
মহিলাদের মাঝে ইসলামী চেতনা সৃষ্টির লক্ষ্যে তার নেয়া প্রথম পদক্ষেপ ছিলো পরিপূর্ণ পর্দার সাথে মহিলাদের ওয়াজ শোনার ব্যবস্থা করা
পর্দা রক্ষার্থে মহিলাদের আসাযাওয়ার রাস্তাও পৃথক ছিলো
তিনি সাধারণত মহিলাদেরকে ওয়াক্তিয়া নামায মসজিদে না এসে ঘরে আদায় করার ব্যাপারে উৎসাহিত করতেন
কিন্তু বাজার স্টেশন বা জনসমাগমপূর্ণ রাস্তার পার্শ্ববর্তী মসজিদসমূহে মহিলাদের পৃথকভাবে নামাযের ব্যবস্থা রাখার ব্যাপারে গুরুত্ব দিতেন যেন মহিলাদের নামায কাযা না হয়ে যায়
তবে জুমার বয়ান শোনার উদ্দেশ্যে কেবল শুক্রবারে মহিলাদেরকে তার মসজিদে আসার কথা বলতেন
তিনি ঝিনাইদহ জেলার সকল থানার বিভিন্ন মসজিদের ইমাম ও মুয়াযযিনদের নিয়ে নিজ প্রতিষ্ঠানস্থ মসজিদে প্রায় মাসেই ইলমী ইজতিমা এর আয়োজন করতেন
এখানে নির্দিষ্ট দিন আসরের পর থেকে পরবর্তী দিন সকাল আটটা পর্যন্ত পর্যায়ক্রমে বিষয়ভিত্তিক আলোচনা ও প্রশিক্ষণ কুরআন মশক প্রশ্নোত্তর পর্ব ও ইমামগণের প্রশিক্ষণমূলক আলোচনার মাধ্যমে মজলিসটি প্রাণবন্ত হয়ে উঠতো
উল্লেখ্য প্রতি ইলমী ইজতিমা য় একটি বই নির্ধারণ করে দেয়া হতো যে বইটি পাঠ করার পর পরবর্তী ইলমী ইজতিমা য় সে বিষয়ক পর্যালোচনা ও পরীক্ষা গ্রহণের মাধ্যমে ইমাম ও মুয়াযযিনগণের ইলমী জ্ঞানকে সমৃদ্ধ করার প্রয়াস চালানো হতো
পরীক্ষায় অংশগ্রহণকারী সকলকে পুরস্কৃত করা হতো এবং প্রথম দ্বিতীয় ও তৃতীয় স্থান অধিকারীগণকে আকর্ষণীয় পুরস্কার প্রদান করা হতো
উক্ত অনুষ্ঠানে তিনি নিজে পর্যাপ্ত সময় দেয়ার পাশাপাশি তার প্রতিষ্ঠানের যোগ্য উলামায়ে কেরামগণ দ্বারা বিষয়ভিত্তিক আলোচনার ব্যবস্থা করতেন
বিভিন্ন টিভি চ্যানেলের ইসলামী অনুষ্ঠানে আলোচক হিসেবে নিয়মিত অংশগ্রহণ করতেন
জাতি ও সমাজগঠনমূলক অনুষ্ঠানের তুলনায় টিভি চ্যানেলগুলো যেহেতু অশ্লীলতা ও বেহায়াপনার প্রচারপ্রসারে বেশি ব্যবহৃত হয় তাই এ বিষয়ে তিনি অত্যন্ত সজাগ ছিলেন যেন ইসলামী অনুষ্ঠান দেখার নামে কেউ অশ্লীলতার কবলে পড়ে না যায়
এজন্য তিনি ব্যক্তিগত আলাপচারিতায় ও মাহফিলে তার রচিত ধর্মীয় গ্রন্থগুলো পড়তে মানুষকে উৎসাহিত করলেও টিভি প্রোগ্রামগুলো দেখতে কাউকে উৎসাহিত করতেন না
তার সমাজগঠনমূলক অনুষ্ঠানগুলো পরিবারস্থ লোকজনকে দেখানোর জন্য নিজের বাসায়ও কোনো টিভি ছিলো না
তিনি প্রায়ই বলতেন যারা টিভিতে সারাক্ষণ নাচগান দেখে তারা যেন এর ফাঁকে ভালো কিছু দেখে বা দেখতে চাইলে দেখতে পারে সে জন্যই সেখানে যাওয়া যদি এর মাধ্যমে কেউ সঠিক পথ লাভ করে
লেখালেখির সকল কাজ তিনি নিজেই করতেন
তিনি কম্পিউটারের বিভিন্ন প্রোগ্রাম সম্পর্কে অত্যন্ত দক্ষ ছিলেন এবং নির্ভুলভাবে খুব দ্রুত লিখতে পারতেন
ইন্টারনেট অনলাইনভিত্তিক টিভি চ্যানেল ওয়েবসাইট ও অন্যান্য আধুনিক প্রযুক্তিকে ইসলামী দাওয়াতের কাজে ব্যবহার করতেন যেন এসবের মাধ্যমে মানুষ হেদায়েত লাভ করতে পারে
মহিলাদের মধ্যে স্থায়ী ইসলানী চেতনা সৃষ্টির উদ্দেশ্যে তিনি নিয়মতান্ত্রিকভাবে তাদেরকে ইসলাম শেখানোর ব্যবস্থা করেন
এ লক্ষ্যে সাধারণ শিক্ষিত ও দুঃস্থ মহিলাদের মাঝে ইসলামী শিক্ষা ও ইসলামী চেতনার প্রসারে ছয় মাস ব্যাপী কুরআন তিলাওয়াত সহীহ করা ও ইসলামের মৌলিক বিষয়গুলো শেখানোর পাশাপাশি স্থানীয় সমাজসেবা অধিদপ্তর থেকে প্রশিক্ষণপ্রাপ্ত অভিজ্ঞ প্রশিক্ষিকার মাধ্যমে সেলাই প্রশিক্ষণের ব্যবস্থা করেন
সেখানে প্রতিদিন দুই ঘন্টাব্যাপী ক্লাসের অর্ধেক সময় ধর্মীয় বিষয়াদির জন্য বরাদ্দ থাকতো
প্রশিক্ষণ শেষে তাদেরকে সনদপত্র দেয়ার ক্ষেত্রেও ইসলামী ক্লাসে নিয়মিত অংশগ্রহণ শর্ত ছিলো
পরীক্ষার ফলাফলের ভিত্তিতে কয়েকজনকে পুরস্কার স্বরূপ সেলাই মেশিন ও সেলাই উপকরণ প্রদান করা হয়
আর্ত মানবতার সেবা ও মানুষদেরকে ইসলামী পরিবেশের সাথে পরিচিত করার মাধ্যমে ইসলামমুখী করার লক্ষ্যে প্রতি শুক্রবার মাদরাসায় স্থানীয় সরকারী হাসপাতালের বিশেষজ্ঞ চিকিৎসক ও অভিজ্ঞ হোমিও চিকিৎসক দ্বারা রোগী দেখার ব্যবস্থা করেন
সেখানে রোগীদেরকে বিনামূল্যে ব্যবস্থাপত্র ও জরুরি ঔষধ প্রদান করা হয়
তিনি নওমুসলিমদের প্রতি সবিশেষ খেয়াল রাখতেন এবং বেশ কয়েকজন নওমুসলিমকে তার তত্ত্বাবধানে রেখে পড়াশোনা ও অন্যান্য কর্মসংস্থানের ব্যবস্থা করে দিয়েছেন
তিনি খুব সহজসরল ভাষায় আলোচনা ও ওয়াজ করতেন
আলোচনা ও লেখনীতে অনেক কঠিন ও জটিল বিষয়কে সহজ সরল বাংলায় সর্বসাধারণের বোধগম্যভাবে উপস্থাপন করতেন
ইংরেজি বলা ও লেখায় যথেষ্ট পারদর্শী হওয়া সত্ত্বেও আলোচনায় ইচ্ছাকৃতভাবে ইংরেজি শব্দ পরিহার করতেন যেন সাধারণের বুঝতে অসুবিধা না হয়
র্শিক বিদআত সুন্নাতের গুরুত্ব ও সুন্নাহ অনুসরণ বান্দার হক্ব আত্মীয়তার হক্ব সমকালীন প্রসঙ্গ সামাজিক ও পারিবারিক বিষয়সহ অন্যান্য সমাজ ও জীবনঘনিষ্ঠ প্রয়োজনীয় বিষয় সহজ ও সাবলীলভাবে আলোচনা করতেন
সাধারণত আলোচনায় আকীদা ও ফিকহী জটিল বিষয়গুলো এড়িয়ে চলতেন
এছাড়াও তিনি বিভিন্ন প্রসঙ্গে যুবকদেরকে সম্বোধন করে আলোচনা করতেন
তাদের আবেগঅনুভূতি ও বিভ্রান্তির বিষয়গুলো তুলে ধরে দরদমাখা ভাষায় সংশোধনের প্রতি উদ্বুদ্ধ করতেন
এ কারণে যুবকদের বড় একটি শ্রেণি তার ভক্ত ছিলো
তার আলোচনার শেষে সাধারণত একটি প্রশ্নোত্তর পর্ব থাকতো
তিনি মানুষের লিখিত বিভিন্ন প্রশ্নের দলিলভিত্তিক উত্তর দিতেন
কোনো বিষয়ে জানা না থাকলে উত্তর দিতেন না
টিভিতে বা মাহফিলের প্রশ্নোত্তর পর্বে তালাক সংক্রান্ত বিষয়ে উত্তর না দিয়ে স্থানীয় আলেমদের সাথে যোগাযোগ করার পরামর্শ দিতেন
এছাড়াও তিনি তার ওয়াজমাহফিল এবং সেমিনারগুলোর আলোচনায় আধুনিক শিক্ষিত সালাফী ব্যক্তিবর্গকে প্রান্তিকতা পরিহার করে কুরআনসুন্নাহর আলোকে মধ্যপন্থা অবলম্বনের জন্য উদ্বুদ্ধ করতেন
আব্দুল্লাহ জাহাঙ্গীর সালের ই মে মাগুরায় ঢাকাখুলনা মহাসড়কে নিজ মাইক্রোবাস ও কাভার্ডভ্যানের সংঘর্ষে গাড়িচাপার মাধ্যমে সড়ক দুর্ঘটনায় ঘটনাস্থলে নিহত হন
কিছু স্থানীয় আলেম দাবি করেন যে খ্রিষ্টান মিশনারিগুলোর প্রচারনার বিরুদ্ধে ধর্মীয় প্রচারণা কার্যক্রম পরিচালনা করার কারণে পরিকল্পিতভাবে তাকে হত্যা করা হয়েছে
তার মৃত্যুতে বাংলাদেশ জামাআতে ইসলামের সমসাময়িক আমীর মকবুল আহমাদ সহ বিভিন্ন ব্যক্তি ও প্রতিষ্ঠান শোক প্রকাশ করে
মে তারিখে তার নিজ কর্মস্থল ইসলামী বিশ্ববিদ্যালয়ে তার স্মরণে বিশেষ আলোচনা সভা অনুষ্ঠিত হয়
জুন তারিখে আব্দুল্লাহ জাহাঙ্গীরের স্মরণে বাংলাদেশ জাতীয় মুফাসসির পরিষদ কর্তৃক আয়জিত আলোচনা সভায় বক্তারা তাকে নিরহংকারী আলেম অভিহিত করে বলেন তিনি বড় মাপের একজন জ্ঞানী হওয়া সত্ত্বেও কখনই অহংকার আসতে পারে এমন কোন কথা বলতে ও কাজ করতে আমরা দেখিনি
কঠিন ও জটিল মাসয়ালাকে সহজভাবে উপস্থাপন করতে পারতেন
তিনি নির্মল হদয়ের একজন মানুষ ছিলেন
তিনি ছোটবড় ত্রিশের অধিক অনুবাদ ব্যাখ্যা ও গবেষণামূলক মৌলিক গ্রন্থ রচনা করেন
তার মৌলিক গ্রন্থসমূহের মধ্যে উল্লেখযোগ্য হলো এহইয়াউস সুনান রাহে বেলায়াত খুতবাতুল ইসলাম এবং সর্বশেষ রচনা পবিত্র বাইবেল পরিচিতি ও পর্যালোচনা যেটি ছাপানোর কাজে ঢাকায় যাওয়ার পথে তিনি মর্মান্তিক সড়ক দুর্ঘটনার শিকার হয়ে নিহত হন